CELEX: 32022D1025
Language: lv
Date: 2022-06-02 00:00:00
Title: Padomes Lēmums (ES) 2022/1025 (2022. gada 2. jūnijs) par nostāju, kas Eiropas Savienības vārdā jāieņem Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences piecpadsmitajā sanāksmē attiecībā uz dažiem grozījumiem minētās konvencijas 6. panta 2. punktā

29.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 172/11
               
            
         PADOMES LĒMUMS (ES) 2022/1025
         (2022. gada 2. jūnijs)
         par nostāju, kas Eiropas Savienības vārdā jāieņem Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences piecpadsmitajā sanāksmē attiecībā uz dažiem grozījumiem minētās konvencijas 6. panta 2. punktā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Bāzeles Konvencija par kontroli pār kaitīgo atkritumu robežšķērsojošo transportēšanu un to aizvākšanu (“konvencija”) stājās spēkā 1992. gadā, un Savienība to noslēdza ar Padomes Lēmumu 93/98/EEK (1).
                  
               
                     (2)
                  
                  
                     Ievērojot konvenciju, Pušu konference, ja nepieciešams, izskata un pieņem konvencijas grozījumus. Konvencijas grozījumi ir jāpieņem Pušu konferences sanāksmē.
                  
               
                     (3)
                  
                  
                     Pušu konference savā piecpadsmitajā sanāksmē 2022. gada jūnijā saskaņā ar konvencijas 17. pantā noteikto procedūru apsvērs Krievijas Federācijas priekšlikumu grozīt konvencijas 6. panta 2. punktu. Minētā priekšlikuma mērķis ir noteikt 30 dienu termiņu, kurā importētājai valstij jāsniedz atbilde paziņojuma par atkritumu sūtījumu iesniedzējam, un tajā ir iekļauta vēl viena izmaiņa, kas pasniegta kā redakcionāla.
                  
               
                     (4)
                  
                  
                     Ir lietderīgi noteikt nostāju, kas Savienības vārdā ir jāieņem Pušu konferences piecpadsmitajā sanāksmē attiecībā uz Krievijas Federācijas priekšlikumu, jo minētais grozījums Savienībai būtu saistošs un ietekmētu Savienības tiesību aktu saturu, proti, Eiropas Parlamenta un Padomes Regulu (EK) Nr. 1013/2006 (2).
                  
               
                     (5)
                  
                  
                     Savienībai nebūtu jāatbalsta Krievijas Federācijas priekšlikums grozīt konvencijas 6. panta 2. punktu. Lai to izdarītu, būtu vajadzīgs ilgs un smags sarunu process, un paietu daudz laika, pirms šāds grozījums stātos spēkā. Šķiet nesamērīgi uzsākt šādu procesu attiecībā uz grozījumu, jo priekšlikuma mērķus varētu sasniegt ar citiem līdzekļiem. Tā vietā Savienībai vajadzētu būt atvērtai iniciatīvām un nākt klajā ar iniciatīvām vai rīkoties sakarā ar iniciatīvām, kas paredzētas, lai uzlabotu konvencijas 6. pantā noteiktās “iepriekš norunātas piekrišanas” procedūras funkcionēšanu, ar noteikumu, ka tām ir plašāks tvērums nekā priekšlikumam, ko Krievijas Federācija iesniegusi Pušu konferences piecpadsmitajai sanāksmei, tās atbilst Savienības vispārējām rīcībpolitikām un mērķiem un to dēļ nav jāgroza konvencija,
                  
               IR PIEŅĒMUSI ŠO LĒMUMU.
         
            1. pants
            
               1.   Nostāja, kas Savienības vārdā ir jāieņem Bāzeles konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences piecpadsmitajā sanāksmē, ir neatbalstīt Krievijas Federācijas priekšlikumu grozīt konvencijas 6. panta 2. punktu.
            
            
               2.   Savienība konvencijas Pušu konferences piecpadsmitajā sanāksmē nāk klajā ar iniciatīvu vai atbalsta citu konvencijas Pušu iniciatīvas uzlabot konvencijas 6. pantā noteiktās “iepriekš norunātas piekrišanas” procedūras funkcionēšanu, ar noteikumu, ka šādas iniciatīvas:
               
                           a)
                        
                        
                           ir paredzētas, lai uzlabotu “iepriekš norunātas piekrišanas” procedūras funkcionēšanu, novēršot kavēšanos un problēmas, ar ko eksportētājas, importētājas vai tranzīta valstis saskaras paziņojumu apstrādē, un atbalstot minētās procedūras digitalizāciju, lai konvencijas noteikumiem atbilstošu atkritumu transportēšanu varētu veikt pāri robežām bez liekas kavēšanās;
                        
                     
                           b)
                        
                        
                           neprasa konvencijas grozīšanu;
                        
                     
                           c)
                        
                        
                           veicina atkritumu apsaimniekošanu vidi saudzējošā veidā un pāreju uz globālu aprites ekonomiku; un
                        
                     
                           d)
                        
                        
                           veicina konvencijā noteikto kontroles mehānismu pienācīgu īstenošanu un juridisko noteiktību šajā sakarā.
                        
                     
         
         
            2. pants
            Atkarībā no norisēm konvencijas Pušu konferences piecpadsmitajā sanāksmē Savienības pārstāvji, apspriežoties ar dalībvalstīm, koordinācijas sanāksmēs uz vietas var vienoties par šā lēmuma 1. panta 2. punktā minētās nostājas precizēšanu bez Padomes papildu lēmuma.
         
         
            3. pants
            Šis lēmums stājas spēkā tā pieņemšanas dienā.
         
         
            Luksemburgā, 2022. gada 2. jūnijā
            
               
                  Padomes vārdā –
               
               
                  priekšsēdētāja
               
               A. DE MONTCHALIN
            
         
         
            (1)  Padomes Lēmums 93/98/EEK (1993. gada 1. februāris) par slēdzienu Kopienas vārdā attiecībā uz Konvenciju par bīstamo atkritumu starptautisko pārvadājumu un to apglabāšanas kontroli (Bāzeles Konvencija) (OV L 39, 16.2.1993., 1. lpp.).
         
            (2)  Eiropas Parlamenta un Padomes Regula (EK) Nr. 1013/2006 (2006. gada 14. jūnijs) par atkritumu sūtījumiem (OV L 190, 12.7.2006., 1. lpp.).